контрол върху схемата за разрешаване на лозови насаждения в съответствие с членове 66 и 68 от Регламент (ЕС) No 1308/2013;
 д)
 проверката на спазването на разпоредбите относно критериите за допустимост, недопустимите разходи, критериите за приоритет и други обективни критерии, посочени в глава II, раздел 2 от Делегиран регламент (ЕС) 2016/1149;
 е)
 подбора на заявленията, които правила съдържат поне относителната тежест на всеки критерий за приоритет, когато се прилагат критерии за приоритет;
 ж)
 условията за извършване на авансови плащания и внасяне на гаранции.
 2. Държавите членки може да определят минималния размер на площта, която може да бъде допусната за подпомагане за преструктуриране и конверсия, и минималния размер на площта, която се получава в резултат на преструктуриране и конверсия, както и всяка дерогация от това изискване, която трябва да бъде надлежно обоснована и да се основава на обективни критерии.
 РАЗДЕЛ 3
 Събиране на реколтата на зелено
 Член 8
 Прилагане на мярката за подпомагане
 За целите на член 47 от Регламент (ЕС) No 1308/2013 държавите членки:
 а)
 приемат разпоредби относно прилагането на мярката за подпомагане, които включват:
 i)
 предварителното уведомление за събирането на реколтата на зелено;
 ii)
 размера на компенсацията, която трябва да се изплати;
 б)
 определят срока за подаване на заявления за подпомагане за събиране на реколтата на зелено, който срок се пада между 15 април и 10 юни всяка година;
 в)
 до 10 юни всяка година установяват очакваната пазарна ситуация, която оправдава събирането на реколтата на зелено с цел възстановяване на пазарния баланс и предотвратяване на криза, и определят срока за извършване на операцията по събиране на реколтата на зелено, упоменат в член 43, параграф 1, буква в) от настоящия регламент;
 г)
 всяка година определят срока за извършване на операцията по събиране на реколтата на зелено в съответствие с изискванията на член 47, параграф 1 от Регламент (ЕС) No 1308/2013, така че да се пада на дата след предвиденото в буква в) установяване на очакваната пазарна ситуация.
 Член 9
 Изчисляване на компенсацията
 1. Всяка година държавите членки изчисляват преките разходи за събиране на реколтата на зелено в зависимост от различните методи (ръчни, механични и химични), които те смятат за допустими с оглед на условията, приети от тях съгласно член 18 от Делегиран регламент (ЕС) 2016/1149.
 Ако върху една и съща площ се използва повече от един метод, компенсацията се изчислява въз основа на най-евтиния метод.
 2. Държавите членки определят загубата на приходи, произтичаща от събиране на реколтата на зелено, въз основа на обективни и недискриминационни критерии, като вземат предвид евентуалните икономии на разходи.
 Член 10
 Процедура за кандидатстване
 1. За подпомагането, посочено в член 47 от Регламент (ЕС) No 1308/2013, държавите членки определят правила относно процедурата за кандидатстване, които включват правила относно:
 а)
 физическите или юридическите лица, които имат право да подават заявления в съответствие с член 17 от Делегиран регламент (ЕС) 2016/1149;
 б)
 приложимата компенсация за съответния производител;
 в)
 съдържанието на заявлението;
 г)
 подаването и подбора на заявления, които правила съдържат поне сроковете за подаване на заявления, сроковете за разглеждане на пригодността на всяко предложено действие и сроковете за уведомяване